CELEX: 22020D0052
Language: sk
Date: 2018-03-23 00:00:00
Title: Rozhodnutie Spoločného výboru EHP č. 35/2018 z 23. marca 2018, ktorým sa mení príloha I (Veterinárne a fytosanitárne záležitosti) k Dohode o EHP [2020/52]

30.1.2020   
               
               
                  SK
               
               
                  Úradný vestník Európskej únie
               
               
                  L 26/1
               
            
         ROZHODNUTIE SPOLOČNÉHO VÝBORU EHP
         č. 35/2018
         z 23. marca 2018,
         ktorým sa mení príloha I (Veterinárne a fytosanitárne záležitosti) k Dohode o EHP [2020/52]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Komisie (EÚ) 2017/1978 z 31. októbra 2017, ktorým sa mení príloha III k nariadeniu Európskeho parlamentu a Rady (ES) č. 853/2004, ktorým sa ustanovujú osobitné hygienické predpisy pre potraviny živočíšneho pôvodu, pokiaľ ide o ostnatokožce zberané mimo klasifikovaných produkčných oblastí (1), sa má začleniť do Dohody o EHP.
                  
               
                     (2)
                  
                  
                     Nariadenie Komisie (EÚ) 2017/1979 z 31. októbra 2017, ktorým sa mení príloha II k nariadeniu Európskeho parlamentu a Rady (ES) č. 854/2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu, pokiaľ ide o ostnatokožce zberané mimo klasifikovaných produkčných oblastí (2), sa má začleniť do Dohody o EHP.
                  
               
                     (3)
                  
                  
                     Nariadenie Komisie (EÚ) 2017/1981 z 31. októbra 2017, ktorým sa mení príloha III k nariadeniu Európskeho parlamentu a Rady (ES) č. 853/2004, pokiaľ ide o teplotné podmienky počas prepravy mäsa (3), sa má začleniť do Dohody o EHP.
                  
               
                     (4)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k dohode. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola I prílohy I k Dohode o EHP sa mení takto:
            
                        1.
                     
                     
                        V časti 1.1 sa v bode 12 [nariadenie Európskeho parlamentu a Rady (ES) č. 854/2004] dopĺňa táto zarážka:
                        
                                    „—
                                 
                                 
                                    
                                       32017 R 1979: nariadenie Komisie (EÚ) 2017/1979 z 31. októbra 2017 (Ú. v. EÚ L 285, 1.11.2017, s. 6).“
                                 
                              
                  
                        2.
                     
                     
                        V časti 6.1 sa v bode 17 [nariadenie Európskeho parlamentu a Rady (ES) č. 853/2004] dopĺňajú tieto zarážky:
                        
                                    „—
                                 
                                 
                                    
                                       32017 R 1978: nariadenie Komisie (EÚ) 2017/1978 z 31. októbra 2017 (Ú. v. EÚ L 285, 1.11.2017, s. 3),
                                 
                              
                                    —
                                 
                                 
                                    
                                       32017 R 1981: nariadenie Komisie (EÚ) 2017/1981 z 31. októbra 2017 (Ú. v. EÚ L 285, 1.11.2017, s. 10).“
                                 
                              
                  
         
            Článok 2
            Znenie nariadení (EÚ) 2017/1978, (EÚ) 2017/1979 a (EÚ) 2017/1981 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 24. marca 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 23. marca 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 285, 1.11.2017, s. 3.
         
            (2)  Ú. v. EÚ L 285, 1.11.2017, s. 6.
         
            (3)  Ú. v. EÚ L 285, 1.11.2017, s. 10.
         
            (*1)  Ústavné požiadavky neboli oznámené.